cyanic-selkie/wikianc huggingface dataset:
Կոմպլեքս թիվ
Կոմպլեքս թիվը (կեղծ թիվը) իրական թվերի դաշտի ընդլայնումն է։ Ֆորմալ ձևով այն առաջացել է քառակուսի հավասարումներ լուծելու ժամանակ, որում հավասարման արմատի քառակուսին պետք է լինի բացասական թիվ։
Հետագայում գտել են, որ կոմպլեքս թվերի օգտագործումը հնարավորություն է տալիս հարմար և կոմպակտ ձևով ներկայացնել բազմաթիվ մաթեմատիկական մոդելներ, որոնք օգտագործվում են մաթեմատիկական ֆիզիկայում և այլ բնական գիտություններում /էլեկտրոտեխնիկա, հիդրոդինամիկա, քարտեզագրություն, քվանտային մեխանիկա, տատանումների տեսությունում, քաոսների տեսությունում և այլն.../։
Կոմպլեքս թվերի բազմությունը սովորաբար նշանակում են \Complex-ով /Complex - կոմպլեքս բառից/։
Կոմպլեքս թվերի մեկ այլ տեսակ է Անոիսիեսը(հունարենից թարգմանաբար նշանակում է անիմաստություն ανοησίες) : Նշանակում ենք ψ(փսի)) ψ=a/0 որտեղ aն կամայական հաստատուն թիվ է։ Գիտնականները տասնյակ հազարամյակներ շարունակ չեն կարողացել գտնել այս սահմանումը, սակայն 21րդ դարի գիտնական Գոռը գտավ այն, ով նաև հանդիսանում է Արիստոտելի կրտսեր ծոռը։ Նրա գրական կեղծանունն է Գլաֆիրա(որը թարգմանաբար նշանակում է բարեկազմ, նրբագեղ։
Սահմանում
Կոմպլեքս թվերի դաշտը կարելի է հասկանալ որպես իրական թվերի դաշտի այնպիսի ընդլայնում, որում հավասարումը, որտեղ անհայտի քառակուսին բացասական է (օրինակ,\ z^2 \ =-1 ), ունի լուծում։ Այլ ձևով կարելի է ասել, որ իրական թվերի դաշտը լրացվում է բացասական մեծությունների արմատներով, որոնք կոչվել են կեղծ թվեր։
Ցանկացած այսպիսի կեղծ թիվ կարելի է ներկայացնել երկու իրական թվերի և պարզ կեղծ արտադրիչի օգնությամբ՝ \ x+iy, որտեղ \ x-ը և \ y-ը իրական թվեր են, իսկ \ i-ն՝ կեղծ միավոր։ Հիմք ընդունելով սա, կեղծ թիվը այժմ հաճախ անվանում են կոմպլեքս։ Կոմպլեքս թվի այսպիսի ներկայացումը կոչվում է հանրահաշվական։ Գոյություն ունեն կոմպլեքս թվերի ներկայացման այլ ձևեր։
Հաջորդ երկու պարզ մոդելները ցույց են տալիս, որ թվերի նման չհակասող համակարգի ստեղծումը հնարավոր է։ Բերված երկու սահմանումները բերում են իրական թվերի դաշտի \R ընդլայնման իզոմորֆությանը, ինչպես և \ z^2 + 1 բազմանդամի դաշտերի այլ կառուցվածքներ։ Կոմպլեքս թվերը ստեղծում են հանրահաշվորեն փակ դաշտ, ինչը նշանակում է, որ կոմպլեքս գործակիցներով \ n աստիճանի բազմանդամը ունի ճիշտ \ n կոմպլեքս արմատներ (հանրահաշվի հիմնական թեորեմը)։ Սա հիմնական պատճառն է մաթեմատիկական հետազոտություններում կոմպլեքս թվերի լայն կիրառման համար։
Ստանդարտ մոդել
\ z կարելի է արտահայտել որպես երկու իրական թվերի զույգ՝ \ (x, y)։ Ներմուծենք այդպիսի զույգերի գումարման և բազմապատկման գործողությունները հետևյալ ձևով՝ Այս մոդելում իրական թվերը հանդիսանում են կոմպլեքս թվերի ենթաբազմություն և ներկայացվում են \ (x; 0) զույգի տեսքով, ընդ որում այդպիսի զույգերի հետ գործողությունները համընկնում են իրական թվերի գումարման և բազմապատկման գործողությունների հետ։ Զրոն ներկայացվում է \ 0=(0; 0) զույգով, իսկ մեկը՝ \ 1=(1; 0) զույգով, իսկ կեղծ միավորը՝ \ i=(0; 1) զույգով։ Կոմպլեքս թվերի բազմությունում զրոն և մեկը ունեն նույն հատկությունները, ինչպես իրական թվերի բազմությունում, իսկ կեղծ թվի քառակուսին, ինչպես կարելի է ճշտել, հավասար է \ (-1; 0), այսինքն՝ \ -1։
Մատրիցային մոդել
Կոմպլեքս թվերը կարելի է ներկայացնել նաև իրական մատրիցայի ընտանիքի տեսքով՝
Իրական միավորին կհամապատասխանի՝
,
Դդմասար (լեռ)
Դդմասար, լեռ Հայաստանի Շիրակի մարզում, Արագած լեռնազանգվածի հյուսիսարևմտյան ստորոտին, Շիրակի սարահարթի արևելյան կողմում, Սարալանջ գյուղից 0,5 կմ արևմուտք։ Բարձրություն 1970 մ ։
Ծանոթագրություններ
Կատեգորիա:Շիրակի մարզի լեռներ
Կոմպլեքս թիվ
Մատրիցային մոդել
։
Նման մատրիցային ներկայացում գոյություն ունի ցանկացած վերջավոր ընդլայնման համար։
Գործողություններ կոմպլեքս թվերի հետ
\ a+bi=c+di համեմատումը նշանակում է, որ \ a=c և \ b=d (երկու կոմպլեքս թվեր հավասար են մեկը մյուսին այն և միայն այն դեպքում, երբ հավասար են նրանց իրական և կեղծ մասերը)։ ։ ։ ։ ։ ։
Երկրաչափական մոդել
Հարթության վրա դիտարկենք ուղղանկյուն կոորդինատային համակարգը։ Յուրաքանչյուր կոմպլեքս թվին հարթության վրա համապատասխանեցնենք \ (x, y) կոորդինատներով կետը (ինչպես նաև շառավիղ-վեկտորը, որը միացնում է կոորդինատների սկզբնակետը այդ կետի հետ)։ Այդպիսի հարթությունը կոչվում է կոմպլեքս (կամ Արգանի հարթություն)։ Նրանում իրական թվերը զբաղեցնում են հորիզոնական հարթությունը, իսկ կեղծ միավորը պատկերվում է ուղղահայաց առանցքի միավորին՝ այդ պատճառով հորիզոնական և ուղղահայաց առանցքները կոչվում են համապատասխանաբար իրական և կեղծ առանցքներ։
Հաճախ հարմար է դիտարկել նաև կոմպլեքս հարթության վրա ուղղանկյուն կոորդինատային համակարգը, որում կետի կոորդինատները հանդիսանում են կոորդինատի սկզբնակետից հեռավորությունը (մոդուլը) և կետի շառավիղ-վեկտորի անկյունը (նկարում ցույց է տրված կապույտ սլաքով) հորիզոնական առանցքի նկատմամբ (արգումենտ)։
Այս ներկայացման ձևում կոմպլեքս թվերի գումարը համապատասխանում է շառավիղ-վեկտորների վեկտորային գումարին։ Կոմպլեքս թվերի արտադրյալի ժամանակ նրանց մոդուլները բազմապատկվում են, իսկ արգումենտները գումարվում։ Եթե երկրորդ արտադրիչի մոդուլը հավասար է 1-ի, նրան բազմապատկելը երկրաչափորեն նշանակում է առաջին թվի շառավիղ-վեկտորի պտույտը անկյունով, որն հավասար է երկրորդ թվի արգումենտին։ Այս փաստը ցույց է տալիս տատանումների տեսությունում կոմպլեքս ներկայացման լայն ներկայացումը, որտեղ <մոդուլ> և <արգումենտ> տերմինների փոխարեն օգտագործվում է <ամպլիտուդա> և <փուլ> տերմինները։
Հարթության վրա կոմպլեքս թվերը որպես կետեր ներկայացնելը, իսկ կոմպլեքս թվի վրա բազմապատկելը որպես այդ հարթության գծային ձևափոխություն հնարավոր է այն պատճառով, որ կոմպլեքս թիվը հանդիսանում է երկչափ հանրահաշիվ իրական թվերի դաշտի վրա։
Կոմպլեքս թվի երկրաչափական մոդելը լայնորեն օգտագործվում է հարթաչափությունում, բազմաթիվ հարթաչափական թեորեմաներ կարելի է ապացուցել որպես որոշակի կոմպլեքսային նույնություններ։ Հաճախ այս մեթոդը տալիս է ավելի պարզ ապացույց ։
Ծանոթագրություններ
Կատեգորիա:Կոմպլեքս անալիզ Կատեգորիա:Թվեր Կատեգորիա:Կոմպլեքս թվեր
Հայերն Ավստրիայում
Հայերն Ավստրիայում, 17-րդ դարից Ավստրիական կայսրության տարածքում ձևավորված հայկական գաղութ, որը Հայոց ցեղասպանությունից հետո վերածվում է ավստրիահայ սփյուռքի։
Ներկայումս Ավստրիայում բնակվում է շուրջ 7.000 հայ (ճնշող մեծամասնությունը՝ Վիեննայում)։ Ավստրիահայ համայնքի ազգային կյանքը կազմակերպում են մի շարք բարեգործական և մշակութային կազմակերպություններ։ Գործում են Սուրբ Փրկիչ և Սուրբ Հռիփսիմե եկեղեցիները, Մխիթարյան միաբանության Աստվածաբանության ուսումնարանը, «Հովհաննես Շիրազ» շաբաթօրյա դասընթացները։ 1984 թ.-ին Վիեննայի Սուրբ Հռիփսիմե եկեղեցու բակում տեղադրվել է հուշարձան՝ նվիրված Մեծ եղեռնի զոհերի հիշատակին, իսկ 2001 թ.-ից եկեղեցու մերձակա հրապարակը կոչվել է Հայկական հրապարակ։ 1979 թվականից Ավստրիայի Ֆորառլբերգ նահանգը եղբայրացել է Հայաստանի հետ։
Ավստրիացիներն ու վիեննահայ գաղութը զգալի մարդասիրական օգնություն են ցուցաբերել 1988 թ-ի դեկտեմբերյան երկրաշարժից տուժած Սպիտակին ու Գյումրիին։
Պատմություն
Առաջին հայ վաճառականները Պարսկաստանից և Հնդկաստանից Ավստրիա էին բերում մետաքս ու թանկարժեք քարեր, համեմունք ու պերճանքի առարկաներ։ 1771 թվայկանին ավստրիական արքունիքը հատուկ հրովարտակով տեղի հայերին արտոնել է զբաղվել ոսկերչությամբ ու ակնավաճառությամբ։ Այդ տարիներին Վիեննայի արքունի պաշտոնյաների մեջ հիշատակվում է հայ Օգոստինոս Աղամալյանը, որն արքունի թարգմանիչ էր։ Ավելի ուշ հարևան Իտալիայից (Տրիեստ քաղաքից) Վիեննա եկան Մխիթարյան միաբանության անդամներ, որոնք ձեռնամուխ եղան գիտաքարոզչական աշխատանքի՝ հավաքելով, ուսումնասիրելով և հրատարակելով հին հայկական ձեռագրեր, եվրոպական ժողովուրդներին ծանոթացրել են այդ գանձերին։ Ի դեպ՝ այժմ էլ Վիեննայի Մխիթարյան հայրերը շարունակում են իրենց հայանպաստ բեղմնավոր գործունեությունը, իսկ նրանց մատենադարանում պահպանվում են մոտ 3000 հնագույն հայկական ձեռագրեր, որոնց թվում՝ Թորոս Ռոսլինի, Սարգիս Պիծակի և միջնադարյան այլ մանրանկարիչների նկարազարդած մեծարժեք մատյաններ։ 19-րդ դարի սկզբներին Վիեննայի հայ գաղութն այնքան մարդաշատ է եղել, որ Մխիթարյան աբբահայրերը հայ երեխաների համար բացել են գիշերօթիկ դպրոց, հիմնել տպարան, լույս ընծայել դասագրքեր։ Վիեննահայերն ունեցել են իրենց ամսագրերը, որոնցից «Հանդես ամսօրյան» (հիմնադրվել է 1887 թվականին) լույս է տեսնում ցայսօր։
Առաքելական համայնք
Հայ առաքելական եկեղեցու Ավստրիայի համայնքը սկսել է ձևավորվել 19-րդ դարի սկզբին։ 19-րդ դարի վերջին վիեննահայերը փորձել են առանձին եկեղեցի ունենալ, սակայն հաջողել են միայն 1964-1968 թվականներին, երբ եկեղեցու շինության համար հողակտոր են գնել Վիեննայի երրորդ թաղամասում։ 1913 թվականի հունվարի 19-ին տեղի է ունեցել Ս. Փրկիչ մատուռի (առաջին թաղամաս)օծումը։ Սուչավայից (Ռումինիա) հրավիրված հոգևոր հովիվ Տեր Արիստակես Ֆեսլյանը իր հետ բերել է եկեղեցական պաշտամունքի գրքեր և անոթներ, որոնք առ այսօր գործածվում են. 1923 թվականին հրավիրվել է (նորից Ռումինիայից) Եղիշե քհն. Ութուջյանը (հետագայում՝ ծայրագույն վարդապետ), որը 35 տարի ծառայել է Ավստրիայի և Գերմանիայի հայ համայնքին։ 1962 թվականին Ավստրիայի հայոց հոգևոր հովվությունը ստանձնել է Տեր Մեսրոպ վարդապետ Գրիգորյանը (հետագայում՝ արքեպիսկոպոս), որը 1980 թվականից նաև Կենտրոնական Եվրոպայի հայրապետական պատվիրակն է։ Կենտրոնական Եվրոպայի հայրապետական պատվիրակության և Ավստրիաի համայնքի հովվության կենտրոնը Վիեննայի Ս. Հռիփսիմե եկեղեցին է (ճարտ.՝ էդվարդ Սարապյան). կառուցվել է 1964 - 1968 թվականներին, որի օծումն կատարել է երջանկահիշատակ Վազգեն Ա Վեհափառ Հայրապետը (1968)։
Կրթություն
Մխիթարյանների դպրոցներից հնագույնը հիմնվել է 1774 թվականին, Տրիեստում։ Վիեննայում գործում է միաբանության Աստվածաբանական կղերանոց (ուսումնարան), որտեղ տարբեր երկրներից եկած ապագա Միփթարյան վարդապետներ ուսումնասիրում են աստվածաբանություն, հայ ժողովրդի և եկեղեցու պատմություն, վվղիստիայություն, հայ բանասիրություն և այլ առարկաներ։ Վարդապետի աստիճան ստացած կղերանոցի սաները դասավանդում են շատ երկրների հայ համայնքներում գործող Մխիթարյան վարժարաններում։
Վիեննայի Ս. Հռիփսիմե եկեղեցու մուտքը 1964-1968 թվականին, օծվել 1968 թվականին։ Եկեղեցական վարչության որոշմամբ նորակառույց եկեղեցու շուրջ ստեղծվել է Ավստրիաի հայության կենտրոն՝ Մշակույթի տուն։ Շենքի սրահներն օգտագործվում են համայնքի զանազան միջոցառումների համար։ Նույն շենքում են տեղավորված «Հովհաննես Շիրազ» շաբաթօրեայ դասընթացները։ 1974 թվականին Ավստրո-հայկական մշակութային ընկերությունը(ԱՀՄԸ) հիմնել է հայերենի դասընթացներ։ Ի շարունակություն դրանց՝ 1981 թվականին եկեղեցական վարչության ջանքերով Վիեննայում հիմնվել են «Հովհաննես Շիրազ» շաբաթօրյա հայերեն դասընթացները (ցայսօր համայնքի միակ ուսումնարանն է)։ Այստեղ դասավանդվում են հայոց լեզու (արևմտահայերեն և արևելահայերեն), կրոն, գրականություն, հայոց պատմություն։ Նույն շենքում են տեղավորված շաբաթօրյա դպրոցը, ինչպես նաև ԱՀՄԸ, ՀԲԸՄ, ՀՄԸՄ Ավստրիաի մասնաճյուղերը, Հայկական ոաումնասիրությունների, փաստագրության և տեղեկատվության կենտրոնը։ Եկեղեցական վարչության և համայնքի ղեկավարության ջանքերի շնորհիվ կենտրոնի շուրջ համախմբված ավստրիահայերը հնարավորություն են ստացել համատեղ քննարկել համահայկական խնդիրները, նշել ազգային տոները։ Ավստրիաում գոյություն ունի նաև հայ կաթոլիկների համայնք, որն սկըգբնավորվել է Վիեննայում Մխիթարյան միաբանության հաստատումից (1810) հետո (գրանցվել է 1991 թվականին. ժողովրդապետ Ավստրիա հովվապետն է Մխիթարյան միաբանության անդամ հայր Վահան վարդապետ Հովակիմյանը)։ Հայերեն դասընթացների գործունեության առաջին տարիներին աշակերտների թիվն աճելէ՝ 1988-1989 տարեշրջանում հասնելով 110-ի։ Հետագայում աշակերտների թիվը նվազել է։ 1995-1996 տարեշըրջանում դասընթացներից օգտվել է մոտ 75 աշակերտ։ 1987 թվականից գործում է ղպյտցի աշակերտներից բաղկացած երգչախումբը։ Դպրոցի գործունեությունը գլխավորում են եկեղեցական վարչությունը և ծնողական խորհուրդը։ Դասընթացների առաջին կրթական պատասխանատուն եղել է Գրիգոր Հալաճյանը (մինչև 1993 թվականը)։
Հասարակական-քաղաքական կյանք
Ավստրիայի հայ համայնքում գործող հասարակական կազմակերպությունների նպատակն է կազմակերպել համայնքի ազգային կյանքը, նպաստել հայապահպանության խնդիրների լուծմանը, հայ մշակույթը ծանոթացնել ավստրիացիներին։ Հայ ազգային կուսակցություն-ներից Ավստրիաում գործել է ՀՀԴ։ 1907 թվականին Վիեննայում տեղի է ունեցել ՀՀԴ 4-րդ ընդհանուր ժողովք, 1923 թվականին՝ խորհրդաժողով, 1972 թվականին՝ 20-րդ ընդհանուր ժողովք, 1990 թվականին նշվել ՀՀԴ 100-ամյակը։
Գիտություն
Իրավաբանական Ավստրիաի գիտությունների ակադեմիայի թղթակից անդամ Ֆելիքս էրմակորան (1923-1995) Հայկական հարցին նվիրված մի շարք հոդվածների հեղինակ է։ Թուրքիայում հայերի զանգվածային կոտորածները (1915-1916 թվականներին) ղիտարկելով միջազգային իրավունքի տեսանկյունից՝ դրանք որակել է որպես ցեղասպանություն։ Պատմաբան և վավերագրական կինոնկարների բեմադրող, դոկտոր Արտեմ Օհանջանյանը (ծ. 1936) հրատարակելէ «Հայաստան, թաքուն ցեղասպանություն» (1989) մենագրությունը (գերմաներեն), որը թարգմանվել է հայերեն և պարսկերեն։ 1989 թվականին 4 հատորով (1914-1918 թվականներին) և 1995 թվականին 12 հատորով (ֆաքսիմիլե) հրապարակել Ավստրիաի արխիվների՝ Հայկական հարցին վերաբերող 1872—1936 թվականների փաստաթղթերը։ Դոկտոր Հայկ էրվին Ազնբաուերը հրատարակելէ «Արցախի հայ ժողովըրդի ինքնորոշման իրավունքը» (անգլերեն, գերմաներեն) գիրքը։ Առանձնապես նշելի է ավստրիացի գրող Ֆրանց Վերֆելի 1934 թվականին հրատարակած «Մուսա լեռան քառասուն օրը» հայտնի վեպը՝ նվիրված Մեծ եղեռնի ժամանակ մոաալեռցի հայերի ինքնապաշտպանության հերոսական պայքարին։
Ավստրիահայ մշակույթ
Ավստրիայում հաստատված հայ գաղութի (Հայոց մեծ եղեռնից հետո՝ ավստրիահայ սփյուռքի) մշակույթի նշանավոր գործիչներ են եղել գեղանկարիչներ հայր և դուստր Մաքսիմիլիան Ֆլորիանը (1901-1982) և Հենրիետ Ֆլորիանը (ծ. 1938), ովքեր մասնակցել են մի շարք միջազգային ցուցահանդեսների։
Երաժշտության ասպարեզում հայտնի են Վիեննայի օպերային թատրոնի մենակատար Սոնա Ղազարյանը, դաշնակահարներ պրոֆեսոր Ավետիս (Ավո) Գույումջյանը, Սեդա Դանիելը, Սնդիկ Ասատրյանը և ուրիշներ։ Հայտնի էր մոդեռն երաժշտության կոմպոզիտոր Ավետիս Ճամբագյանը։ 1970-1980-ական թվականներին համայնքում գործել են երգչախմբեր, որոնք ելույթներ են ունեցել Ավստրիաում և այլ երկրներում։
1970-ական թվականներին գործել է Հայ միջազգային ֆիլմարվեստի միությունը։ 1974 թվականից գործում է Ավստրո-հայկական մշակութային ընկերությունը։ Միության և համայնքի ուժերով նկարահանվել է «Հայկական վանքերը Պարսկաստանում» վավերագրական կինոնկարը։ ԱՀՄԸ ջանքերով նկարահանուել են «3000 տարի Հայաստան» (1964) թվականին ցուցադրվել է Ավստրիայի հեռուստատեսությամբ, «Վիեննական հանդիպումներ» (1989) Հայաստանի հեռուստատեսությունում։ Արտեմ Օհանջանյանը նկարահանել է Հայաստանին և Արցախին նվիրված մի շարք ֆիլմեր, որոնք ցուցադրվել են Ավստրիաի և Եվրոպայի հեռուստաալիքներով։
Արտաքին հղումներ
Կատեգորիա:Ավստրիահայ հասարակություն
Ձիախաղացություն (ֆիլմ)
«Ձիախաղացություն» (La Voltige, 1895), կարճամետրաժ վավերագրական ֆիլմ, Լյումիեր եղբայրների առաջին կինոնկարներից է։
Արտաքին հղումներ
Կատեգորիա:Ֆրանսիական ֆիլմեր
Կրավորական սեռ
Կրավորական սեռի բայերը ցույց են տալիս գործողություն, որ մեկ այլ առարկայից՝ խնդրից, անցնում է ենթակային։ Կրավորական սեռի բայերը կազմվում են ներգործական սեռի բայերից՝ վ ածանցի միջոցով, օրինակ՝ - Անշո՜ւշտ․ չէ՞ որ ամեն մի գործ, որ կատարվում է գաղտուկ, հանցանք է ըստինքյան։ (Մուրացան)։
Կրավորական կառուցվածքի նախադասության տրամաբանական ենթական՝ որպես գործողության, հատկանիշի ստեղծող, այս կամ այն կերպ անտեսված է, չունի այն կարևորությունը, ինչ համապատասխան ներգործական նախադասության ենթական։ Կրավորական կառուցվածքի նախադասության մեջ առարկակի դերն ավելի մեծ է, քան համապատասխան ներգործական կառուցվածքի նախադասության մեջ։
Կրավորական նախադասության տրամաբանական ենթական կամ քերականական ներգործող խնդիրն արտահայտվում է՝
Կրավորական սեռի բայը կարող է ստանալ նաև գործիական հոլովով արտահայտված ներգործող անուղղակի խնդիր, օրինակ՝ Անձրևը շրխկոցով խփում էր դիմացի անտառին, ձորը լցվել էր մեծ ջրի խշշոցով, աշխարհը մի տեսակ խուլ ու փափուկ էր: (Հրանտ Մաթևոսյան)
Վ ածանցն ստացած բայերը կարող են լինել նաև չեզոք սեռի, օրինակ՝ Տաքդեղի շարուկը կեծանում էր, շունը փաթաթվել էր ինքն իր մեջ ու նիրհում էր: (Հրանտ Մաթևոսյան), Ոչ հագնվել էր, ոչ լվացվել էր և ոչ սանդրվել էր: (Րաֆֆի)
Կրավորական սեռի որոշ բայերի հատուկ է կրկնասեռությունը. այդ բայերը նույն ձևով կարող են արտահայտել և՛ կրավորական, և՛ չեզոք սեռերի իմաստ, օրինակ՝
Գրականություն
Կատեգորիա:Բայ
Գրասենյակների տուն
Գրասենյակների տուն (Дом контор), պատմաճարտարապետական հուշարձան Ռուսաստանի Դաշնության Եկատերինբուրգ քաղաքում, որը կառուցվել է 1929 թվականին։ Մշակութային ժառանգության տարածաշրջանային նշանակության օբյեկտ է ։ Շենքի հասցեն է` Մալիշևի փողոց, տուն 42 (շենքն ունի նաև երկրորդ հասցե` Մարտի 8-ի փողոց, տուն 10)։ Ճարտարապետներ` Գ. Պ. Վալենկով, Վլադիմիր Իվանովիչ Սմիռնով։
Պատմություն
Գրասենյակների տունը կառուցվել է առևտրային ձեռնարկությունները և Գյուղատնտեսական կոոպերացիայի միության բանկը տեղավորելու համար։ Շենքն ունի 4 հարկ (առաջին հարկում պատուհանները ծառայել են որպես խանութների ցուցափեղկեր), տպավորիչ կլորացված անկյուն` Մարտի 8-ի և Մալիշևի փողոցների խաչմերուկում։ Հայրենական մեծ պատերազմի տարիներին շենքում տեղակայված էր թիվ 1708 էվակուացիոն հոսպիտալը։ Աշխատասենյակները վերածվել էին հիվանդասենյակների։ Գրասենյակների տունն այդ նպատակով շատ հարմար էր, քանի որ ունի լայն միջանցքներ, սենյակները շատ են և լուսավոր ։
Պատերազմից հետո շենքի կյանքը վերադարձել է սովորական հուն. հարկերը կրկին վերադարձվել են խանութներին ու գրասենյակներին ։
1974 թվականի հրդեհ
1974 թվականի մարտի 1-ին Գրասենյակների տանը տեղի է ունեցել ողբերգություն` ուժեղագույն հրդեհ, որի հետևանքով զոհվել է 8 մարդ ։ Հրդեհը սկսվել է շենքի վերին հարկում, վերանորոգման ընթացքում։ Այստեղ տեղակայված էին «Գիպրոտորգի» և «Գորզելենստրոյի» ստորաբաժանումները։ Ըստ ականատեսների` հրշեջները ժամանել են ուշացումով, բացի այդ, ջուրը խողովակներում փետրվարյան ցրտերի պատճառով սառած է եղել ։
Արդի վիճակ
Ներկայումս Գրասենյակների տունը գործում է որպես գրասենյակային կենտրոն։
Ծանոթագրություններ
Կատեգորիա:1929 հիմնադրումներ Կատեգորիա:Եկատերինբուրգի շենքեր և կառույցներ
Տանդ
Տանդ (Tende, Tenda), համայնք Ֆրանսիայի հարավ-արևելքում՝ Պրովանս-Ալպեր-Լազուրե ափ երկրամասի Ծովափնյա Ալպեր դեպարտամենտի Նիցցայի շրջանի Կոնտ կանտոնում ։ Մինչև 2015 թվականի մարտը կոմունան վարչականորեն ընդգրկված էր Տանդ լուծարված կանտոնի կազմում (Նիցցա շրջան)։
Կոմունայի տարածքը կազմում է 177,47 կմ², 2006 թվականին բնակչությունը կազմել է 2025 մարդ առանց աճի միտումի, իսկ 2012 թվականին՝ 2153 մարդ, բնակչության խտությունը՝ 12,1 մարդ/կմ²։
Բնակչություն
Կոմունայի բնակչությունը 2011 թվականին կազմել է 2114 մարդ, 2012 թվականին՝ 2153 մարդ ։
Բնակչության թվաքանակի դինամիկան ։
Արտաքին հղումներ
Կատեգորիա:Ֆրանսիայի բնակավայրեր Կատեգորիա:Ֆրանսիայի կոմունաներ
Սասանյան Պարսկաստան
Սասանյան Պարսկաստան (պահլավերեն՝ 𐭠𐭩𐭥𐭠𐭭𐭱𐭲𐭥𐭩, ), պարսկական պետություն ներկայիս Իրաքի և Իրանի տարածքում 224-651 թվականներին։ Հիմնադրել են Սասանյանները՝ Պարթևստանում տեղի ունեցած հեղաշրջման հետևանքով։ Կործանվել է արաբական արշավանքների հետևանքով։ Իրենք Սասանյաններն անվանում էին իրենց տերությունը Էրանշահր ( - Eranshahr) «իրանցիների (արիացիների) պետություն»։
Թագավորության հիմնադիրը Արտաշիր I Պապականն էր (226-239/241), որը 211/212 թվականին նվաճել է Պարսքը, ապա հարևան տարածքները։ 221 թվականին պատերազմ է սկսել պարթևաց արքա Արտավան V-ի դեմ՝ Պարսկաստանում գերիշխանության համար և 224 թվականի ապրիլին Որմզդական (Հորմիզդական) դաշտում տեղի ունեցած ճակատամարտում պարտության մատնել նրան, 226 թվականին հռչակվել է արքայից արքա։ Սասանյաններն իրենց համարել են Աքեմենյանների հաջորդները և նպատակ են ունեցել վերականգնել հին պարսկական աշխարհակալությունը, սկզբից և անհաշտ դիրք են բռնել Հայաստանի նկատմամբ։ Հայ Արշակունիներն իրենց հերթին նրանց համարել են դինաստիական հակառակորդներ։ Ըստ Ագաթանգեղոսի` Հայոց արքա Խոսրով Մեծը Արտավան V-ի պարտությունից հետո բազմիցս արշավել է Սասանյանների դեմ և շուրջ տասը տարի պայքարել պարթև Արշակունիների տիրապետությունը վերականգնելու համար։
Արտաշիր I Պապական
Արտաշիր I Պապականը նվաճել է (228) Մարաստանը, Համադանը։ 229 թվականին փորձել է նվաճել Ատրպատականն ու Հայաստանը, սակայն անհաջողության է մատնվել։ 232 թվականին պատերազմ է սկսվել Սասանյանների պետության և Հռոմեական կայսրության միջև, որը փոփոխակի հաջողություններով ավարտվել է 233 թվականին։ Միջագետքը, որի համար է հիմնականում մղվել պայքարը, մնացել է Հռոմեական կայսրությանը։ Այդ պատերազմում Հռոմը դաշնակցել է Հայաստանի հետ։ Նրա օրոք կատարվել է «Ավեստայի» առաջին կանոնավորումը։ 3-րդ դարի վերջը և 4-րդ դարի սկիզբը Սասանյանների պետության ներքին ժամանակավոր թուլության և Հռոմի դեմ անհաջող պատերազմների ժամանակաշրջան էր հռոմեական կայսր Կարոսի արշավանքը 282 թվականին, Սասանյանների պետության համար ոչ ձեռնտու պայմանագրերը՝ 283 և 298 թվականներին, ըստ որի Սասանյանների պետությունը Հռոմին է զիջել Մեծ Հայքի Ծոփք, Աղձնիք, Կորդուք, Մոկք նահանգները, Անգեղ տուն գավառը և այլն։ Սասանյանների պետությունից անջատվել են արևելյան մի շարք մարզեր։ Սասանը ՝ Արտաշիրի պապը, ամուսնացած էր Բազանժան ցեղից Ռամ Բեհեշթի հետ։ Բազանժանը, ըստ Իսթախրիի, Ֆարսի հինգ քուրդ ցեղերից մեկն էր ։
Շապուհ I
Սասանյանների պետության և Հռոմի միջև պայքարը շարունակվել է Շապուհ I-ի (241/243-272) օրոք։ Շապուհ I արշավել է Միջագետք, ասպատակել Կապադովկիան և Կիլիկիան։ 243 թվականին Հռոմեական զորքերը վերագրավել են Խառանը, Մծբինը, Միջագետքը։ 245 թվականին հաշտություն է կնքվել կողմերի միջև։ 252/253 թվականին Շապուհ I-ը գրավել է Հայաստանը, սակայն նրա մահից հետո Հայաստանը դարձյալ անկախացել է։ 3-րդ դարում Սասանյանների պետության մեջ դեռևս պահպանվել են որոշ ինքնավար «թագավորություններ» (Սակաստան, Կրման, Մարվ և այլն), ինչպես նաև ինքնավար քաղաքներ (պոլիսի տիպի)։ Այդ երկրամասերի կառավարիչները, որոնք Արշակունիների ժամանակ գրեթե անկախ թագավորներ էին, թեև պահպանել են իրենց բարձր տիտղոսները, իրականում դարձել են բարձրաստիճան պաշտոնյաներ և համարվել Սասանյանների «գործակալները»։ Առաջին Սասանյանների արտաքին քաղաքական հաջողություններն ամրապնդել են իրենց պետությունը և հանգեցրել կենտրոնական իշխանության ուժեղացմանը։ Սասանյան տիրակալներն իրենց անվանել են (սկսած Շապուհ I-ից) Իրանի և ոչ Իրանի (Էրան և անէրան) շահընշահ (արքայից արքա), իսկ Սասանյանների պետությունը ՝ էրանշահր (արիների թագավորություն)։ Սասանյանները հենվել են պարսկական քրմության վրա։ Զրադաշտականությունը դարձել է պետական կրոն, իսկ զրադաշտական հռգևորականությունը՝ երկրի գլխավոր քաղաքական և տնտեսական ուժերից մեկը։
Շապուհ II
Շապուհ II-ը (309-379) վերամիավորել է կորցրած տարածքները, ամրապնդել Սասանյանների պետությունը, հաջող պատերազմներ մղել Հռոմի դեմ։ 363 թվականին հռոմեական կայսր Հովիանոսի հետ կնքվել է հաշտության պայմանագիր, որով Հռոմեական կայսրությունը Սասանյանների պետությունը զիջել Է Միջագետքի վիճելի տարածքները՝ Աղձնիքը և Մոկքը։ Այդ պայմանագիրը գործողությունների ազատություն է տվել Շապուհ II-ին, որը 364 թվականին պատերազմ է սկսել Հայաստանի դեմ։ Չկարողանալով հաղթահարել Հայաստանի դիմադրությունը զենքի ուժով՝ նա խաբեությամբ գերել է Հայոց արքա Արշակ Բ-ին։ Այնուհետև պարսկական զորքերը ասպատակել են Հայաստանը, բազմահազար գերիներ տարել Պարսկաստան։ Սակայն 371-372 թվականներին հայ-հռոմեական զորքերը ջախջախել են պարսկական զորքերին և խափանել Հայաստանը նվաճելու Շապուհ II-ի փորձը։ Նրա օրոք ամրապնդվել է թագավորի և զրադաշտական հոգևորականության իշխանությունը, մեկ անգամ ևս համակարգվել է «Ավեստան» (վերջնական խմբագրումը կատարվել է VI դարում)։ Ուժեղացել է կրոնական հալածանքը(հատկապես քրիստոնյաների նկատմամբ)։
Շապուհ III
Շապուհ II-ից հետո կառավարել են մի շարք թույլ տիրակալներ․ Շապուհ III-ի օրոք (383-388) Հայաստանը բաժանվել է (387) Հռոմեական կայսրության և Սասանյանների պետության միջև, Հայաստանի մոտ 4/5 մասը անցել է Սասանյանների տիրապետության տակ։ Հազկերտ I (399-421) որոշ չափով թուլացրել է ավագանու և մոգերի ազդեցությունը, վարել կրոն, հանդուրժողականության քաղաքականություն Հայաստանի և Պարսկաստանի քրիստոնյաների հանդեպ, դրանից դժգոհ հոգևորականությունը և ազնվականությունը գահընկեց են արել Հազկերտ I-ին։
Վահրամ (Բահրամ, Վռամ) V Գոռի օրոք (421-439) Սասանյանները վերացրել են (428) հայ Արշակունիների թագավորությունը․ Հայաստանը դարձել է մարզպանություն։
Հազկերտ II
Հազկերտ II-ը (439-457) Հայաստանի ներքին ինքնավարությանը վերջ տալու համար վարել է հայկական նախարարական ուժերը ջլատելու քաղաքականություն, պահանջել կրոնափոխություն։ Դա առաջացրել է ապստամբություն (Վարդանանց պատերազմ, Ավարայրի ճակատամարտ 451)։ Ապստամբություններ են տեղի ունեցել նաև Վիրքում և Աղվանքում։ Սասանյանների օրոք նոր, «արքայական» քաղաքների (Նև Շապուհ, Փերոզ Շապուհ, Գունդի Շապուհ, Վեհ Շապուհ և այլն) շինարարությունն ուղեկցվել է հին քաղաքների ինքնավարության վերացմամբ։ Պետության մեջ կարևոր դեր են կատարել վազուրգ-ֆրամաթարը (առաջին մինիստր), մոգպետան մոգպետը, էրան սպահպատը (գլխավոր հրամանատար) և այլ բարձր պաշտոնյաներ։ Իշխանության կենտրոնացումը բարձր ազնվականության ներկայացուցիչների, զորահրամանատարների և քրմության ձեռքին ուղեկցվել է պարսկ․ համայնքի շահագործման ուժեղացմամբ և V դարի հասարակական ու տնտեսական ճգնաժամի աճով։
Պերոզ
Մինչև V դարի կեսը Սասանյանների պետությունը հաջողությամբ պայքարել է արևելքից և հյուսիսից իրենց սպառնացող ցեղերի դեմ, սակայն հեփթաղների դեմ պայքարն ավարտվել է պարտությամբ, իսկ արքա Պերոզը (459-484)՝ սպանվել։ Սասանյանների պետությունը կորցրել է Մարվից արևելք գտնվող մարզերը։ Պերոզի օրոք ընդդեմ Սասանյանների կեղեքիչ քաղաքականության Հայաստանում և Անդրկովկասում բռնկել է ապստամբություն (Վահանանց պատերազմ 481-484)։ V դարի 90-ական թվականներին սկզբնավորվել է մազդակյան շարժումը, որի հետևանքով խոր փոփոխություններ են կատարվել երկրի կառավարման համակարգում, սոցիալ-քաղաքական կառուցվածքում և մշակույթի մեջ։ Սկսել են զարգանալ և ամրապնդվել ֆեոդալական հարաբերությունները։ Գյուղական համայնքի ներսում գույքային շերտավորման հետևանքով երևան է եկել ազատ դեհկանների խավը, որոնցից աստիճանաբար առանձնացել են մանր և միջին հողատերերը։ Նրանցից կախման մեջ են ընկել համայնքի աղքատացած անդամները։ V դարում շնչահարկից և գյուղատնտեսական մթերքներից գանձվող հարկից (բերքի 1/6-ից մինչև 1/3-ը) բացի գյուղացիները վճարել են այլևայլ հարկեր, կատարել պարհակներ։
Խոսրով I
Խոսրով I Անուշիրվանի (531-579) և Կավադ I-ի (488-496, 498/499-531) ռեֆորմները կարգավորել են հարկային, ֆինանսական համակարգը, վերացել է տեղական իշխանություններին ենթակա աշխարհազորը, ստեղծվել է կանոնավոր և մշտական բանակ։ Խոսրով I-ի հարկային քաղաքականությունը Հայաստանում առաջ է բերել նոր ապստամբություն 571-572 թվականներին։ Մինչև VI դարի սկիզբը Սասանյանների պետությունը Բյուզանդիայի նկատմամբ վարել է հիմնականում խաղաղ քաղաքականություն․ պատերազմ նրանց միջև սկսվել է 502 թվականին։ Հայաստանը իր կողմը գրավելու համար Կավադ I-ը 502 թվականին ճանաչել է Հայոց եկեղեցու անկախությունը։ 502-503 թվականների ընթացքում պարսկական զորքերը ավերել են Միջագետքի բյուզանդական մասը և Ասորիքը, գրավել Ամիդը, սակայն Կովկասից հոների արշավանքի պատճառով Պարսկաստանը ստիպված էր հաշտություն կնքել (505 կամ 506)։ Հետագա պատերազմները (527-532, 540-562) ունեցել են փոփոխակի հաջողություն, չեն ազդել երկու երկրների սահմանների փոփոխության վրա։ 558-568 թվականներին ջախջախվել են հեփթաղները, Սասանյանների պետության մեջ ընդգրկվել են Աֆղանստանի և Միջին Ասիայի մի շարք շրջաններ, մուռ 570 թվականին պարսկական զորքերը գրավել են Եմենը, մոտ 589/590 թվականին ջախջախել Սասանյանների պետության տարածք ներխուժած թյուրքերին։
Խոսրով II
Խոսրով II Ափարվեզի (591-628) օրոք ավարտվել է (591) Բյուզանդիայի և Սասանյանների պետության միջև 572 թվականին սկսված պատերազմը։ Պարսկաստանը, զորավար Վահրամ Չուբինի ապստամբությունը ճնշելու գործում Բյուզանդիայի օգնության դիմաց, զիջել է նախկինում գրաված որոշ տարածքներ, իսկ Հայաստանը բաժանվել է (591) երկու երկրների միջև։ 602-629 թվականների պարսկա-բյուզանդական պատերազմի սկզբնական շրջանում պարսկական զորքերը գրավել են Բյուզանդիայի արևելյան և հարավային մի շարք նահանգներ, երեք անգամ մոտեցել Բոսֆորին, սակայն անհաջողության են մատնվել, Խոսրով II գահընկեց է արվել։ 629 թվականի հաշտությամբ Սասանյանների պետությունը Բյուզանդիային է զիջել Խոսրով II-ի գրաված բոլոր տարածքները։ Երկարատև պատերազմները, որոնք հյուծել էին Սասանյանների պետության նյութական ռեսուրսները, և հարկերի ծանրացումը թուլացրել են Սասանյանների պետության քաղաքական և տնտեսական հզորությունը։ 628-632 թվականների ընթացքում փոփոխվել է շուրջ 10 գահակալ։
Հազկերտ III
Հազկերտ III-ի (632-651/652) օրոք Սասանյանների պետությունը նվաճել են արաբները։
Դեզաքար
Դեզաքար, լեռնագագաթ Հայաստանի Լոռու մարզի և Վրաստանի սահմանագլխին, Վիրահայոց լեռների կենտրոնական մասում, Բողնյաց գետի ձախափնյակում, Պրիվոլնոյե գյուղից 1 կմ հյուսիս-արևելք, բարձրություն 1637 մ ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Լոռու մարզի լեռներ Կատեգորիա:Վրաստանի լեռնագագաթներ
Օլդ Վիկ
Օլդ Վիկ (Old Viс Theatre), թատրոն Լոնդոնում։ Գտնվում է Վաթեռլոո կայարանից հարավ-արևելք` Քաթ և Վաթեռլոո Ռոուդ փողոցների անկյունում։ Արքայական Կոբուրգ թատրոնը (Royal Coburg Theatre) կառուցվել է 1818 թվականին, իսկ 1880 թվականին անվանումը փոխվել է Էմմա Քոնսի կողմից` Արքայական Վիկտորիա Հոլլ (Royal Victoria Hall): 1898 թվականին Քոնսի զարմիկ Լիլիան Բեյլիսը, ով թատերական պրոդյուսեր էր, ստամձնում է թատրոնի ղեկավարումը, իսկ 1914 թվականին Օլդ Վիկում բեմադրվում են Շեքսպիրի ներկայացումները։ 1940-ական թվականների ռմբակոծություններից հետո շենքը վերանորոգման կարիք էր զգում։ Թատրոնը նորոգումից հետո վերաբացվում է 1951 թվականին։
«Օլդ Վիկը» նաև թատերախմբի անվանումն էր։ 1963 թվականին Լոուրենս Օլիվիեի օրոք թատրոնը ստանում է «Մեծ Բրիտանիայի Արքայական ազգային թատրոն» անվանումը, որ թատրոնը հպարտորեն կրել է մինչև 1976 թվականը, երբ թատերախումբը բաժանվել է ավագ և կրտսեր ենթախմբերի։ Կրտսեր ենթախումբը տեղափոխվում է նոր շենք, որ կառուցվել էր Սաութ Բենք շրջանում և ստանում է «Յանգ վիկ» անվանումը։ Թատերախումբը ամբողջովին թարմացվում է ևս երկու անգամ` 1985 և 2003 թվականներին։ Թատրոնի գեղարվեստական ղեկավարի պաշտոնը մինչև 2015 թվականը ստանձնում է Քևին Սփեյսին, ում նշանակումը այդ պաշտոնում հասարակական լայն արձագանք է ստանում։ 2016 թվականին այդ պաշտոնում նշանակվում է Մեթյու Ուարկուսը ։
Պատմություն
Արքայական Կոբուրգ թատրոնը հիմնադրվել է 1818 թվականին Ջեյմս Քինգի և Դանիել Դանի ջանքերով։ Նրանց հաջողվում է գրավել Շառլոտա թագուհու և նրա ամուսնու` արքա Լեոպոլդ I-ի համակրանքը։ Վերջինիս անունից էլ (Սաքսեն Կոբուրգ) առաջացել է թատրոնի անվանումը` Կոբուրգ թատրոն։ Ժամանակի գնահատականով թատրոնն այնքան էլ նշանակալի չէր. այնտեղ արգելված էին դրամատիկական լուրջ գործերի բեմականացումները։ Սակայն 1824 թվականին թատրոնն անցնում է Ուիլյամ Բոլվել Դևիջին։ Թատրոնը փառաբանվում է լեգենդար դերասան Էդմունդ Քինի կատարումներով, ով շաբաթվա վեց երեկոները խաղում էր Շեքսպիրի վեց պիեսներում։ Ժողովրդական լայն զանգվածներին բարձր արվեստի ներկայացման պահանջը աճեց այն բանից հետո, երբ Քինը իր ելույթներից մեկի ժամանակ հետևյալ բառերով դիմեց լսարանին. «Ես երբեք չեմ խաղացել այսպիսի չլուսավորված հոտի առաջ, ինչպիսին հիմա իմ դիմաց է»։
1833 թվականին թատրոնը ստանում է «Արքայական Վիկտորիանական թատրոն» (Royal Victorian Theatre) անվանումը` ի պատիվ անգլիական գահի ժառանգորդ արքայադուստր Վիկտորիայի։ Ընդ որում, անվանափոխությունը կատարվել է թատրոնի տիրոջ` Ուիլյամ Դևիջի` քաղաքից բացակայելու ժամանակ։
1880 թվականին, լինելով Էմմա Կոնսի սեփականությունը, ում պատվին ներկայիս թատրոնի շենքի ներսում և դրսում կան հուշատախտակներ, թատրոնը սկսվեց կոչվել Արքայական Վիկտորիական Հոլլ (Royal Victoria Hall)` ղեկավարվելով չափավորության խիստ սկզբունքներով։ Այդ ժամանակ թատրոնն ուներ և ժողովրդական անվանում` Օլդ Վիկ։ Բեմից կարդացվող կարճ դասախոսությունները հավելյալ ֆինանասական աջակցություն էին Մորլի քոլեջի կողմից, որը 1920-ական թվականներին գտնվում էր Օլդ Վիկի հարևանությամբ։
Գեղարվեստական ղեկավարներ
Առանձին ներկայացումներ են բեմադրել Մ. Սեն Դենին, Դ. Սիլը, Դ. Կարին, Ջ. Ֆերնալդը և այլք։
2004 թվականից թատրոնի գեղարվեստական ղեկավարի պաշտոնն զբաղեցրել է ամերիկացի դերասան Քևին Սփեյսին։ 2015 թվականին նրան այդ պաշտոնում փոխարինել է բրիտանացի ռեժիսոր և դրամատուրգ Մեթյու Ուարկուսը ։
Արտաքին հղումներ
Կատեգորիա:1818 կառուցումն ավարտված թատրոններ
Սվոբոդնոե (գյուղ, Վոլնովախսկի շրջան)
2001 թվականի տվյալներով Սվոբոդնոե գյուղում բնակվում էր 1 795 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Վոլնովախսկի շրջանի բնակավայրեր Կատեգորիա:Ուկրաինայի գյուղեր
Թուրքահայ թատրոն
Թուրքիայի հայկական թատրոն
Թուրքիայում 1920-ական թվականներին կասեցվել է հայկական թատրոնի գործունեությունը։ «Պոլսո հայ դրամատիկ» խմբի անդամներից ոմանք (Վահրամ Փափազյան, Մկրտիչ Ջանանյան,Հրաչյա Ներսիսյան) եկել են խորհրդային Հայաստան, մի մասն էլ (Հովհաննես Աբելյան, Հովհաննես Ձարիֆյան և ուրիշներ) մեկնել է Ամերիկա, Ֆրանսիա, Եգիպտոս։ Թուրքիայում մնացած դերասանները (Աշոտ Մադաթյան, Թոգաթլյան և ուրիշներ) հայ հեղինակների պիեսները հարկադրված բեմադրել են թուրքերեն։ 1930-1960-ական թվականներին Կոստանդապոլսում գործել է «Երիտասարդաց թատերախումբը», 1960-1970-ական թվականներին՝ մշակութային թատերասիրաց միության փոքր թատերախումբը։ Ներկայացումներին մասնակցել են դերասաններ Շավարշ Գարագաշը, Վ. Ձկնունին, Հակոբ Այվազը, Պերճ Ֆազլյանը, Քնար Սվաճյանը, Ա. Ձորայանը, Կ. Նագգաշյանը և ուրիշներ։ 1980-ական թվականներից ներկայացումներ են խաղացել Մխիթարյան, Եսայան սանուց միություններում և այլ ընկերություններում։
Կատեգորիա:Թուրքահայ թատրոն
Դավիթ Մարիկյան
Դավիթ Սերգոյի Մարիկյան (ծնվել է 1993 թվականի մայիսի 8-ին Ֆրաիբուրգում (Գերմանիա)), հայ ֆուտբոլիստ, որը հանդես է գալիս «Շիրակ» ֆուտբոլային ակումբում որպես աջ եզրային պաշտպան։
Մարզական կարիերա
1998 թվականից սկսել է մարզվել SV March ակումբում։ Մինչև 11 տարեկանը խաղացել Է SV March թիմում։ Դրանից հետո տեղափոխվել է SC Freiburg: Սկզբում հանդես էր գալիս կիսապաշտպանությունում, այնուհետև սկսեց խաղալ աջ պաշտպանի դիրքում։ 2012 թվականին տեղափոխվեց Շիրակ Ֆուտբոլային ակումբ։ Շիրակում հանդես է գալիս 17 համարի մարզաշապիկով։ 2012-2013 թվականին Շիրակի կազմում Դավիթ Մարիկյանը մասնակցել է Եվրոլիգայի որակավորման 1 և 2 փուլերին։ Իսկ արդեն չեմպիոն դառնալուց հետո 2013-2014 թվականներին մասնակցել է ամենահեղինակավոր մրցաշարի՝ Չեմպիոնների լիգայի որակավորման 1 և 2 փուլերին։
Անձնական նվաճումներ
Կատեգորիա:Հայ ֆուտբոլիստներ Կատեգորիա:1993 ծնունդներ
Դեղին (այլ կիրառումներ)
Դեղին  անվանումը կարող է վերաբերել.
Հուլ (կոմունա)
Հուլ (Hol), կոմունա Նորվեգիայի Բուսկերուդ ֆյուլքեյում։ Կոմունայի վարչական կենտրոնը Հուլ բնակավայրն է։ Պաշտոնական լեզուների ընտրության ժամանակ 3 լեզուներից որևէ մեկը չի ընտրել, այսինքն՝ չեզոք է։ Զբաղեցնում է 1858.4 կմ² տարածք։ Որպես Նորվեգիայի ֆյուլքե՝ ստեղծվել է 1877 թվականին։ Կոմունայի տարածքում է գտնվում 13-րդ դարում կառուցված Հուլի եկեղեցին ։
Հուլի զինանշանը
Հուլ կոմունայի զինանշանը հաստատվել է 1991 թվականի հուլիսի 5-ին և իրենից ներկայացնում է կապույտ գույնով ներկված վահան, ներքևի մասը սուր, որի վրա ուղղահայաց կերպով վերից վար պատկերված դարբնի սպիտակ գույնի են երեք սալ։ Զինանշանի հեղինակն է Թրոնդ Անդերսենը։ Դարբնի սալի հայտնվելը զինանշանին պայմանավորված է այն հանգամանքով, որ դեռևս հին ժամանակներից կոմունային տարածքում լայն տարածում ունի դարբնագործությունը։ Այստեղի դարբինների կողմից պատրաստվել են ինչպես կենցաղային պարագաներ, այնպես էլ ռազմական գործիքներ՝ կացիններ, դանակներ, թրեր։ Դանակները սկսել են պատրաստել դեռևս վիկինգների ժամանակներից ։
Բնակչություն
Համաձայն 2007 թվականի մարդահամարի տվյալների՝ Հուլ կոմունայում բնակվում է 4438 մարդ։ Կոմունայի բնակչության քանակը վերջին 60 տարում հիմնականում պահպանվել է նույն մակարդակի վրա՝ դրական շեղումով ։
Աշխարհագրություն
Հուլ կոմունայի տարածքում գտնվում են բազմաթիվ լճեր, ինչպիսիք են Ուստեվաթնը, Նուգարսվաթնեթը, Ստրանդավաթնեթը, Օրթերենը, Նուհելերվաթնեթը, Պասբուլյորդենը, Օվրե Հեյնը, Դյուպսվաթնեթը, Ֆլակավաթնեթը։ Կոմունայի տարածքով են հոսում Ուստա և Հոլսելվա գետերը։ Ռելիեֆը լեռնային է, որոշ հատվածներում ամբողջությամբ պատված կեչու և սոճու անտառներով։
Ծանոթագրություններ
Կատեգորիա:Բուսկերուդ ֆյուլքեի կոմունաներ
Դեղին (Սյունիքի մարզ)
Դեղին, լեռնագագաթ Հայաստանի Սյունիքի մարզում, Զանգեզուրի լեռներում, Արևիս գյուղից 2 կմ հյուսիս-արևելք։ Բարձրություն 2552 մ ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Սյունիքի մարզի լեռներ
Յուտել
Յուտել (Utelle), համայնք Ֆրանսիայի հարավ-արևելքում՝ Պրովանս-Ալպեր-Լազուրե ափ երկրամասի Ծովափնյա Ալպեր դեպարտամենտի Նիցցայի շրջանի Տուրետ Լևանս կանտոնում ։ Մինչև 2015 թվականի մարտը կոմունան վարչականորեն ընդգրկված էր Լանտոսկ կանտոնի կազմում (Գրաս շրջան)։
Կոմունայի տարածքը կազմում է 67.97 կմ², բնակչությունը՝ 660 մարդ (2006) աճի միտումով։ 756 մարդ (2012), բնակչության խտությունը՝ 11.3 մարդ/կմ²։
Բնակչություն
Կոմունայի բնակչությունը 2011 թվականին կազմել է 743 մարդ, 2012 թվականին՝ 765 մարդ
Բնակչության թվաքանակի դինամիկան ։
Տնտեսություն
2010 թվականին աշխատունակ տարիքի (15-64 տարեկան) 455 բնակիչներից 339-ը եղել են տնտեսապես ակտիվ, 116-ը՝ ոչ ակտիվ (ակտիվության գործակիցը կազմել է 74.5 %, 1999 թվականին եղել է 60.9 %: Աշխատունակ տարիքի 339 ակտիվ բնակիչներից աշխատում էին 299-ը (156 տղամարդ և 143 կին), 40 հաշվառված էին որպես գործազուրկ (18 տղամարդ և 22 կին)։ Աշխատունակ տարիքի 116 ոչ ակտիվ բնակիչներից 21-ը եղել են աշակերտներ կամ ուսանողներ, 56-ը՝ թոշակառուներ, իսկ 39-ը՝ ոչ ակտիվ են եղել այլ պատճառներով .:
Արտաքին հղումներ
Կատեգորիա:Ծովափնյա Ալպեր գավառի բնակավայրեր
Արրի (Սոմի գավառ)
Արրի (Arry), համայնք Ֆրանսիայի Պիկարդիա մարզի Սոմ գավառում ։
Բնակչությունը 2010 թվականի դրությամբ կազմում է 193 մարդ, բնակչության խտությունը` 26.29: Բնակավայրը զբաղեցնում է 7.34 կմ² տարածք։
Տնտեսություն
2010 թվականին կար 113 աշխատունակ (15-64 տարեկան) բնակիչ, որոնցից ակտիվ էին 81-ը, իսկ ոչ ակտիվները` 32։ Ակտիվության ցուցանիշը կազմում է 71,7 %։ 81 աշխատունակ մարդկանցից աշխատել է 68 անձ (35 տղամարդ և 33 կին)։ Գործազուրկ են եղել 13 անձ (5 տղամարդ և 8 կին)։ 32 անաշխատունակներից 8 եղել են աշակերտներ կամ ուսանողներ, 9-ը` թոշակառուներ, իսկ 15-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Տրանսֆորմերներ։ Ընկածների վրեժը
«Տրանսֆորմերներ։ Ընկածների վրեժը» (Transformers: Revenge of the Fallen), ամերիկյան ֆանտաստիկ մարտաֆիլմ է՝ նկարահանված ռեժիսոր Մայքլ Բեյի կողմից, 2009 թվականին։ Այն հանդիսանում է Տրանսֆորմերների-ի շարունակությունը։ Ֆիլմի նկարահանումները սկսվել են 2008 թ․-ի նոյեմբերին և շարունակվել են Եգիպտոսում, Հորդանանում, Փենսիլվանիայում, Նյու Ջերսիյում և Կալիֆորնիայում։ Համաշխարհային պրեմիերան տեղի է ունեցել 2009 թ․ հունիսի 19-ին։
Սյուժե
Անցավ երկու տարի ավտոբոտների և դեսեպտիկոնների երկրային մարտից։ Կարծես թե չարը պարտվեց, դեսեպտիկոնների առաջնորդ՝ Մեգատրոնի մնացորդները թաղված են Խաղաղ օվկիանոսի ամենախորը՝ Մարիանյան իջվածքում։ Ավտոբոտների ջոկատը՝ Օպտիմուս Փրայմի գլխավորությամբ ունեցավ հզոր համալրումներ և միացավ, արդեն մայորի կոչում ստացած Լեննոքսի մարդկանց հետ։ Ստեղծվեց «NEST» (Networked Elements։ Supporters and Transformers) ստորաբաժանումը, որի բազան գտնվում էր Դիեգո Գարսիա կղզում։ Այն զբաղվում էր Երկիր Մոլորակում մնացած դեսեպտիկոնների վնասազերծմամբ։
«NEST» ստորաբաժանման հերթական օպերացիան անցկացվում էր Շանհայում, որտեղ շրջում էր վիթխարի Դեմոլիշեր դեսեպտիկոնը։ Օպտիմուս Փրայմը մենամարտում է նրա հետ և հասցնում է նրան մահացու վիրավորում է, բայց մեռնելուց առաջ Դեմոլիշերը ասում է՝․ «Դուք չեք ղեկավարի այս մոլորակը․․․ընկածը ոտքի կկանգնի»։ Սա հնչում է որպես նոր լուրջ վտանգի սպառնալիք։ Հենց այս ժամանակահատվածում մարդկանց և ավտոբոտների համագործակցությունը կանգնում է լուծարման վտանգի առջև։ «NEST»-ի Վաշինգտոնյան շտաբ է գալիս նախագահի ներկայացուցիչ Գելլոուեյը և ներկայացնում մի հրամանագիր, ըստ որի ավտոբոտները պետք է լքեն մոլորակը, որովհետև նրանց պատճառով են տեղի ունենում դեսեպտիկոնների պարբերաբար տեղի ունեցող հարձակումները։ Օպտիմուս Փրայմը որոշում է ենթարկվել, բայց շատ մեծ կասկած ուներ, որ նրանց հեռանալը չի կանխի դեսեպտիկոնների ավերիչ հարձակումները։ Ցավոք սրտի, նրա կասկածները տեղին էին։
Պարզվում է, որ «Կայծը» ամբողջովին ոչնչացված չէր, Երկիր Մոլորակի վրա դեռ պահպանվում էին նրա երկու բեկորները։ Դրանցից մեկը, որը նախորդ ֆիլմում Օպտիմուսը վերցրել էր մեռած Մեգատրոնի մարմնից, խնամքով պահպանվում է «В-14» օբյեկտում, էլեկտրամագնիսական սեյֆի մեջ, իսկ մյուսը հանկարծակիորեն մնացել էր Սեմ Ուիթվիկիի վերարկույի մեջ։ Սաունդվեյվ դեսեպտիկոնը, որը կարողացել էր միանալ Ամերիկայի ռազմական արբանյակին, պարզում է կայծի առաջին բեկորի գտնվելու վայրը։ Նրա բանբերը՝ Ռևեջը կարողանում է մուտք գործել այն օբյեկտ, որտեղ գտնվում է բեկորը և գողանում է այն և Դևաստատորների օգնությամբ այն հասցնում է իր տիրոջ մոտ։ Այնտեղ նա սպանում է Սկրեպմետալին, որպեսզի վերցնի անհրաժեշտ պահեստամասերը և բեկորը տեղադրում Մեգատրոնի կրծքի մեջ։
Հարություն առած Մեգատրոնը վերադառնում է Կիբերտրոն և առաջին հերթին իր հարցերը պարզում է Սթարսքրիմի հետ, մեղադրելով նրան այն բանում, որ նա իրեն թողել է Երկրի վրա բախտի քմահաճույքին և փորձել է զբաղեցնել իր տեղը։ Մեգատրոնը վերադարձնում է իր իրավունքներն ու լիդերությունը։ Սակայն ինքն էլ իր հերթին ենթարկվում էր ոմն Ֆոլլենի (անգ․՝ Fallen)։ Ֆոլլենը բացատրում է Մեգատրոնին, որ Կայծը կարելի է վերականգնել միայ նրանց կողմից Երկրի վրա շատ վաղուց տեղադրված Արևը ոչնչացնելու սարքը գտնելով ու ակտիվացնելով։ Բայց դրա համար անհրաժեշտ է լրացուցիչ ինֆորմացիա, որը ուներ Սեմ Ուիթվիկին, ում մոտ գտնվում էր երկրորդ բեկորը։ Մեգատրոնը, Սթարսքրիմը և այլ դեսեպտիկոններ մեկնում են Երկիր Մոլորակ, որպեսզի գտնեն Սեմին։
Այդ նույն ժամանակահատվածում Սեմը ժամանակավորապես թողել էր իր ընկերուհուն՝ Միքաելային և իր ծնողների ու հավատարիմ Բամբլբիի հետ գնացել էր Բևերլի Հիլզ, որպեսզի սովորի քոլեջում։ Այնտեղ նա բնակվում էր իր հասակակից Լեոյի հետ։ Մեկնումից առաջ նա պատահաբար ձեռքի մեջ է վերցնում բեկորը, որն ընկել էր հատակին և նրա հետ սկսվում են տարօրինակ բաներ կատարվել, նա սկսում է ամեն տեղ ինչ-որ անհասկանալի սիմվոլներ պատկերել։ Սեմը հասկանում է, որ այդ ամենն անմիջական կապ ունի բեկորի հետ, և շուտով արդեն համոզվում է դրանում։ Գրինդոր դեսեպտիկոնը գտնում է Սեմին և իր երկու ընկերներին (Լեոյին և Միքաելային) և բերում է Մեգատրոնի մոտ, որն ասում է, որ նրան անհրաժեշտ ինֆորմացիան կհանի հենց Սեմի ուղեղից։ Սեմին սպառնում է անխուսափելի մահը, սակայն Օպտիմուսն ու Բամբլբին ճիշտ ժամանակին հասնում ու փրկում են նրան։ Օպտիմուսը սկսում է մենամարտել Սեմին հետապնդող դեսեպտիկոնների հետ։ Նա սպանում է Գրինդորին և կտրում Սթարսքրիմի թևը, սակայն նա նույնպես մահանում է՝ Մեգատրոնի թրի հարվածից։ Երբ մնացած ավտոբոտները տեղ են հասնում, արդեն ամեն ինչ վերջացած էր։
Փրայմի մահվանից հետո Ֆոլլեները սկսում է գործել։ Նա հայտարարում է դեսեպտիկոնների համընդհանուր մոբիլիզացիա և ժամանում է Երկիր Մոլորակ։ Ժամանումից անմիջապես հետո դեսեպտիկոնները հարձակվում են Պարսից ծոցում գտնվող ԱՄՆ-ի ռազմա-ծովային նավատորմի վրա և ավերում այն։ Ֆոլլենը միանում է համաշխարհային հեռուստատեսային գծին և աշխարհի բոլոր հեռուստաալիքներով հայտարարում, որ եթե չհանձնեն իրեն Սեմ Ուիթվիկիին, նա կոչնչացնի Երկիր Մոլորակը։
Դեսեպտիկոնների այս անհասկանալի վարքագծի ու հետաքրքրասիրության սկզբունքները պարզելու համար, Սեմին օգնության են հասնում «Սեկտոր 7»-ի նախկին գործակալ՝ Սիմմոնսը, փոքրիկ մինի-կոն Ուիլին և արդեն ծեր, զառամյալ տրանսֆորմեր՝ Ջեթֆայերը, որին գտել էին Աէրոտիեզերական թանգարանում։ Հենց նա է Սեմին բացում առեղծվածային սիմվոլների գաղտնիքը, դա այն թաքստոցի հասցեն էր, որտեղ թաքցված էր Լիդերության Մատրիցան՝ բանալին, որի ակտիվացման դեպքում կակտիվանա նաև «Աստղերի մարում» արտեֆակտը։ Եթե դա տեղի ունենա, ապա արևը կմարի և Երկրի վրա կյանքը կանհետանա։ Որպեսզի կասեցնեն այդ, մարդիկ ը ավտոբոտները պետք է միասին դիմակայեն Ֆոլլենի և նրա զորքերի դեմ։ Բայց ինչպես պարզվում է՝ Ֆոլլենը Փրայմ է, որը դավաճանել էր իր եղբայրներին։ Եվ միայն Փրայմն է ի զորու կանգնեցնել նրան։ Այդ իսկ պատճառով պետք էր անհապաղ վերակենդանացնել Օպտիմուս Փրայմին, իսկ դա կարելի էր անել միայն Մատրիցային միջոցով։ Ջեթֆայերը Սեմին և նրա ընկերներին տելեպորտացիայի միջոցով ուղարկում է Եգիպտոս, իսկ այդտեղից նրանք ուղևորվում են դեպի Հորդանան և այնտեղ գտնում Մատրիցան։ Ցավոք սրտի Մատրիցան այնքան էր հնացել, որ փշրվեց Սեմի ձեռքում, բայց Սեմը համոզված էր, որ նույնիսկ այդ վիճակում այն կարող է օգնել Օպտիմուսին։
Ագենտ Սիմմոնսը կապվում է մայոր Լեննոքսի հետ և հասկացնում նրան, որ Օպտիմուսին հնարավոր է վերակենդանացնել։ Նա հաղորդում է մայորին հանդիպման վայրի կոորդինատները (Աքաբայի ծոց)։ Լեննոքսն անհապաղ հավաքում է իր զինվորներին և ավտոբոտների հետ միասին ուղևորվում դեպի նշված վայրը։ Սակայն դեսեպտիկոնները գալիս են ավելի մեծամասշտաբ առաջխաղացմամբ, որպեսզի խլեն Մատրիցան և խոչնդոտեն Օպտիմուսի վերակենդանացմանը։ Նրանցից մի քանիսը հարձակվում են Լեննոքսի ջոկատի վրա, Սթարսքրիմը մնացած դեսեպտիկոնների հետ փնտրում է Սեմին, իսկ վիթխարի Դևաստատորը ավերում է Խեֆրենի բուրգը, որպեսզի Ֆոլլենի համար ճանապարհ բացի դեպի Աստղերի մարումը։
Նույն ժամանակահատվածում Սիմմոնսը կապ է հաստատում մոտակա ավիակիրի հետ և հրամայում էլեկտրամագնիսական թնդանոթից կրակել և ոչնչացնել Դևաստատորին, դա նրանց մոտ ստացվում է։ Դրանից հետո, դեսեպտիկոններին ոչնչացնելու համար գալիս են տասնյակ «F-16» կործանիչներ և «B-1B Lancer» ռմբակոծիչներ։ Նրանք լուծում են իրենց առջև դրված խնդիրը, բայց շատ հանկարծակի հայտնվում է Մեգատրոնը և իր ջերմամիջուկային զենքի մեկ կրակոցով սպանում Սեմին։ Հանդերձյալ աշխարհում Սեմը տեսավ Փրայմերի, որոնք նրան բացեցին իսկական լիդերի գլխավոր գաղտնիքը․ մատրիցան հնարավոր չէ գտնել, այն պետք է միայն վաստակել։ Դրանից հետո Փրայմերը վերակենդանացնում են Սեմին, որն էլ իր հերթին Մատրիցայի միջոցով վերակենդանացնում է Օպտիմուսին, բայց նա դեռ շատ թույլ էր, որպեսզի կռվեր Ֆոլլենի հետ։ Դրա համար Ջեթֆայերը նրան հանձնում է իր ողջ զենքն ու զրահը։ Օպտիմուսը թռնում է բուրգի վրա և կասեցնելով Ֆոլլենին ու Մեգատրոնին՝ ոչնչացնում է Աստղերի մարումը։ Մարտի ժամանակ Օպտիմուսը կրակում ու աղավաղում է Մեգատրոնի դեմքի կեսն ու պոկում թևը, իսկ Ֆոլլենին հասնում էր ավելի դաժան մահ։ Օպտիմուսը երկու կեսի բաժանեց նրա գանգն ու կիսեց նրա կայծը։ Սթարսքրիմը ծանր վիրավորված Մեգատրոնի հետ փախնում է։ Սեմն ու Միքաելան միմյան սիրո խոստովանություն են անում և համբուրվում են։
Եզրափակիչ կադրերում Սեմը, Օպտիմուսը և մնացածները ավիակիրի վրա վերադառնում են տուն։
Արտաքին հղումներ
Կատեգորիա:Մայքլ Բեյի ֆիլմեր Կատեգորիա:2009 ֆիլմեր Կատեգորիա:Անգլերեն ֆիլմեր Կատեգորիա:Ամերիկյան գիտաֆանտաստիկ ֆիլմեր Կատեգորիա:Ամերիկյան ֆանտաստիկ ֆիլմեր Կատեգորիա:Paramount Pictures ֆիլմեր Կատեգորիա:«Ոսկե ազնվամորի» մրցանակի դափնեկիրներ Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:IMAX ֆիլմեր Կատեգորիա:Լոս Անջելեսում նկարահանված ֆիլմեր Կատեգորիա:Նյու Յորքում նկարահանված ֆիլմեր Կատեգորիա:Ֆիլմեր, որոնց գործողությունները տեղի են ունենում Լոս Անջելեսում Կատեգորիա:Կալիֆոռնիայում նկարահանված ֆիլմեր Կատեգորիա:Նյու Ջերսիում նկարահանված ֆիլմեր Կատեգորիա:Փարիզում նկարահանված ֆիլմեր Կատեգորիա:Ֆիլմեր վրեժի մասին Կատեգորիա:Ամերիկյան ֆիլմեր Կատեգորիա:Ֆիլմեր Փարիզի մասին Կատեգորիա:Ամերիկյան սիքվել ֆիլմեր Կատեգորիա:Ամերիկյան ֆիլմեր վրեժի մասին Կատեգորիա:Ամերիկյան գիտաֆանտաստիկ էքշն ֆիլմեր Կատեգորիա:Ֆիլմեր, որոնց գործողությունները տեղի են ունենում Վաշինգտոն ԿՇ-ում
Հայաստանի թերթերի ցանկ
Հայաստանի թերթերի ցանկի մեջ ընդգրկված են Հայաստանում տպվող և տարածվող թերթերը։ Սույն ցանկի մեջ են մտնում ամենամեծ տպաքանակը ունեցող թոփ 10 թերթերը, ինչպես նաև այստեղ են գտնվում Հայաստանի մարզերի թերթերի ցանկերը։
Հայաստանի արդարադատության նախարարության պետական ռեգիստրի տրամադրած տվյալների համաձայն, 2011 թվականի դրությամբ Հայաստանում հաշվառված է 1167 թերթ և ամսագիր, որոնցից 797-ը թերթ է, 370-ը` ամսագիր ։
Ծանոթագրություններ
Հայաստան   * Հայաստան Թերթեր Հայաստանում
Վենետիկյան խոհանոց
Վենետիկյան խոհանոց (Cucina veneziana) Իտալիայի Վենետիկ քաղաքին և շրջակա քաղաքներին բնորոշ ավանդական խոհանոց։ Վենետիկյան խոհանոցն ունի բազմադարյան պատմություն և նշանակալիորեն տարբերվում է Իտալիայի հյուսիսի, ինչպես նաև Ավստրիայի, Սլովենիայի և Խորվաթիայի խոհանոցներից, թեև նշված խոհանոցների հետ այն ունի նաև շատ ընդհանրություններ։ Վենետիկյան խոհանոցի տիրամիսու աղանդերը, որը հայտնի է ամբողջ աշխարհով մեկ, առաջին անգամ պատրաստվել է Տրեվիզո քաղաքում։ Հայտնի են նաև տեղական «Ամարոնե», «Պրոսեկո», «Վալպոլիչելա» գինիները և «Սպրից» կոկտեյլը։
Շրջաններ
Ըստ աշխարհագրական դիրքի վենետիկյան խոհանոցը պայմանականորեն բաժանված է երեք հիմնական մասերի՝ ծովափնյա, հարթավայրային և լեռնային։ Այդ շրջաններում ևս գոյություն ունեն տեղական բազմազան խոհանոցներ։ Տարածաշրջանի յուրաքանչյուր քաղաք ունի սեփական հեղինակային ուտեստները։ Խոհանոցի ամենահայտնի ուտեստը պոլենտան է, որը տեղական խոհանոցներում տարբեր կերպ են պատրաստում։ Վենետոյում եգիպտացորենը ավելի շատ են մանրացնում, քան ընդունված է իտալիայի ուրիշ շրջաններում, այդ իսկ պատճառով Վենետոյի պոլենտայի համը հիշեցնում է պուդինգը։ Ծովափնյա շրջանի խոհանոցի ուտեստների մեծ մասը բաղկացած է ծովամթերքից։ Հարհավայրային շրջանում հանրահայտ են խոզի խորովածը, տավարի միսը և թռչնամիսը՝ լոլիկի, կարտոֆիլի կամ այլ բանջարեղենային խավարտի հետ։ Հարթավայրերի մյուս հայտնի ուտեստներից են ռիզոտոն, բիգոլին, ֆետուչինեն, ռավիոլին և նյոկին։ Լեռնային շրջաններում տարածված են խոզի մսից և կովի կաթի պանրից պատրաստված ուտեստները; Այստեղ զգալի է տիրոլյան խոհանոցի ազդեցությունը։ Տեղական տիպիկ ուտեստ է կազունցեյը՝ ռավիոլի հիշեցնող մակարոնը։ Վենետիկյան խոհանոցին բնորոշ են սերուցքային կարագը, ձիթայուղը, արևածաղկի յուղը, քացախը, ծովաբողկը, մանանեխը, մոստրադան և կանաչ սոուսը։